----

----

III Pranešimai

Komisija

----

SKELBIMAS DĖL KONKURSO

eiti Europos ligų prevencijos ir kontrolės centro direktoriaus pareigas

(2004/C 200 A/01)

Skelbiamas kvietimas paduoti paraiškas užimti Europos ligų prevencijos ir kontrolės centro (toliau – Centras) direktoriaus pareigas. Centras įsikurs Stokholme (Švedija) ir numatoma, kad jis pradės veikti iki 2005 m. gegužės mėn. Teisinis Centro veiklos pagrindas – 2004 m. balandžio 21 d. Europos Parlamento ir Tarybos reglamentas (EB) Nr. 851/2004, įsteigiantis Europos ligų prevencijos ir kontrolės centrą (1) (toliau – Reglamentas).

Bendra Centro užduočių ir vaidmens apžvalga

Pradinė Centro paskirtis – nustatyti bei įvertinti esamus ir kylančius užkrečiamųjų ligų pavojus žmonių sveikatai ir pranešti apie juos. Centras ieškos mokslo ir techninių duomenų (stebėjimas), juos rinks, lygins, vertins ir skleis, teiks mokslines nuomones ir techninę bei mokslinę pagalbą, įskaitant mokymą. Centras teiks informaciją savo partneriams Europos Sąjungoje (ES) ir už jos ribų, koordinuos tarp jo užduočių numatytą ryšių užmezgimo veiklą ir keisis informacija, profesinėmis žiniomis bei geriausia patirtimi. Be to, jis skatins rengti ir įgyvendinti bendrus veiksmus, tokius kaip ligų protrūkių tyrimai. Centras turės užmegzti bendradarbiavimą su PPO.

Centras teiks konsultacijas ir rekomendacijas ES ir nacionalinėms sprendimus priimančioms institucijoms, atsižvelgdamas į valstybėse narėse sukauptas visuomenės sveikatos institutų mokslo žinias. Centro siekis – susieti šias mokslo žinias ir padėti jas koordinuoti tarp valstybių narių institutų.

Direktoriaus vadovaujamas Centras tarp suinteresuotų grupių turi sparčiai įgyti gerą vardą ir tapti pripažintu autoritetu, kuriuo remiamasi dėl jo nepriklausomumo, mokslo žinių kokybės, jo valdomo tinklo darbo tikslumo ir aktualumo, paramos, kurią jis teikia kylant avarinėms situacijoms, ir jo skleidžiamos informacijos bei darbo nuostatų skaidrumo ir kruopštumo atliekant jam skirtas užduotis.

Iš pradžių Centras daugiausia dėmesio skirs užkrečiamosioms ligoms ir nežinomos kilmės ligų protrūkiams. Po kelerių pirmųjų veiklos metų nepriklausomas išorinis vertintojas įvertins jo pasiekimus bei galimą poreikį išplėsti jo veiklos sritį ir įtraukti kitas visuomenės sveikatos srities veiklos rūšis, visų pirma sveikatos stebėseną.

Papildoma informacija http://europa.eu.int/comm/health/index_en.html.

Pareigų aprašymas ir pobūdis

Direktorius yra juridinis ir viešasis Centro atstovas. Jis atsiskaito valdančiajai tarybai. Konkrečios jo pareigos yra šios:

Direktoriaus užduotis – užtikrinti veiklos tęstinumą ir pasirūpinti labai geru veiklos koordinavimu su Komisija.

Konkretūs šioms pareigoms keliami kvalifikacijos ir patirties reikalavimai

Pareiškėjas turi:

Nepriklausomumas ir interesų pareiškimas

Direktorius turės įsipareigoti dirbti nepriklausomai visuomenės interesų labui ir padaryti pareiškimą dėl savo interesų, kurie galėtų būti laikomi ribojančiais jo nepriklausomybę. Todėl kandidatai paraiškose turėtų pateikti patvirtinimą, kad sutinka padaryti minėtus pareiškimus.

Paskyrimas ir priėmimo į darbą sąlygos

Reglamento 17 straipsnyje nustatyta tvarka direktorių iš Komisijos sudaryto atrinktų kandidatų sąrašo skirs valdančioji taryba. Prieš paskyrimą valdančiosios tarybos paskirtas kandidatas turės padaryti pareiškimą ir atsakyti į Europos Parlamento klausimus.

Atrinktų kandidatų sąrašą Komisija sudaro remdamasi šiuo kvietimu paduoti paraiškas. Kandidatai turėtų atkreipti dėmesį, kad atrinktų kandidatų sąrašas gali būti viešai skelbiamas ir kad kandidatų įtraukimas į atrinktų kandidatų sąrašą nėra garantija, jog jis bus paskirtas eiti pareigas.

Vadovaujantis kitų Europos Bendrijų tarnautojų priėmimo į darbą sąlygų 2a straipsniu (2) direktorius bus skiriamas A*14 kategorijos laikinojo personalo nariu 5 metų laikotarpiui, kuris gali būti pratęstas vieną kartą dar vienam iki 5 metų laikotarpiui.

Lygios galimybės

Europos Sąjunga savo darbuotojų darbinimo tvarkose ypač stengiasi vengti visų formų diskriminacijos ir aktyviai skatina moteris paduoti paraiškas.

Paraiškų padavimo tvarka

Kad paraiškos būtų pripažintos tinkamomis, kandidatai turi pateikti motyvacijos laišką ir ES formos gyvenimo aprašymą (3). Papildomi dokumentai (patvirtintos laipsnio suteikimo dokumentų (diplomų) kopijos, rekomendacijos, patirtį įrodantys dokumentai ir t. t.) turėtų būti paduodami ne kartu su paraiška, bet vėliau, jei bus paprašyta.

Paraiškos, pageidautina anglų, prancūzų arba vokiečių kalba, turėtų būti siunčiamos „Word“ arba „pdf“ rinkmenų forma šiuo adresu SANCO_ECDC_director@cec.eu.int. Paraiškos elektroniniu paštu negalintys paduoti pareiškėjai gali siųsti ją paštu, ant voko užrašę „Director of the ECDC“, šiuo adresu:

Paskutinė paraiškų padavimo diena

Paraiškos turi būti išsiųstos elektroniniu arba registruotu paštu ne vėliau kaip iki 2004 m. rugsėjo 10 d. (pašto spaudo data).

Kurjeriu siunčiamos paraiškos tuo pačiu adresu turi būti pristatytos iki pirma nurodytos dienos 15.00 val.

Komisija pasilieka teisę atidėti paskutinę paraiškų padavimo dieną pagal šį kvietimą jas paduoti ir tai paskelbia tik Europos Sąjungos oficialiajame leidinyje.

----

(1)OL L 142, 2004 4 30, p. 1.

(2)OL L 124, 2004 4 27, p. 1. http://europa.eu.int/eur-lex/en/archive/2004/l_12420040427en.html

(3)  http://www.cedefop.eu.int/transparency/cv.asp

----